Tomáš Bezdeda

Tomáš Bezdeda (* 2. december 1985, Žilina), je slovenský spevák, finalista prvej série Slovensko hľadá Superstar, v ktorej skončil na 3. mieste.

Kariéra 
Do súťaže Slovensko hľadá Superstar ho prihlásil spolužiak. Po ukončení SHS Tomáš v spolupráci so skupinou AYA vydal svoje prvé CD - Obyčajné slová. Jeho súčasťou je i duet „Obyčajné slová“ s bývalou priateľkou Adelou Banášovou. Za predaj tohto CD získal platinovú platňu.

Moderoval hitparádu XXL, zúčastnil sa tanečnej súťaže „Let's Dance“. So svojou tanečnou partnerkou Mirkou Kosorínovou sa umiestnil na 3. mieste.

V roku 2006 vydal druhý album s názvom Ostrov. O 7 rokov neskôr, v roku 2013, vydal v poradí tretí album s názvom Bronzový. V súčasnosti sa naplno venuje speváckej kariére.

Osobný život 
Vyštudoval Ekonomickú univerzitu v Bratislave.

Diskografia
 2005 - Obyčajné slová - Sony BMG, CD
 2006 - Ostrov - Sony BMG, CD
 2013 - Bronzový - Tublatanka, CD

Kompilácie 
 2005 - Finalisti Slovensko hľadá Superstar - Slovensko hľadá SuperStar (TOP 11) - Sony BGM, CD - 02. „Malý princ“
 2005 - Finalisti Slovensko hľadá Superstar - SuperTour 2005 - Sony BGM, DVD - 08. „Hľadám“, 22. „Malý Princ“, 25. „Ó Maňo“ - Tomáš Bezdeda a Robo Mikla
 2005 - Finalisti Slovensko hľadá Superstar - Super Vianoce - Sony BGM, CD - 03. „Thank God It's Christmas“
 2007 - Slavonix - Sony BMG, CD - 04. „Keby som bol vtáčkom“
 2009 - Finalisti Slovensko hľadá Superstar - Príbeh nekončí & to najlepšie 2005 - 2009 - Sony Music, CD, 04. „Únos“ - Tomáš Bezdeda

Iné projekty

Externé odkazy
Oficiálna stránka - www.tomas-bezdeda.com 

Slovenskí popoví speváci
Slovensko hľadá Superstar
Osobnosti zo Žiliny